EL    EL  
 ΕΥΡΩΠΑΪΚΗ  
ΕΠΙΤΡΟΠΗ  
Βρυξέλλες , 16.12.2014  
COM(2014) 739 final 
2014/0354 (NLE) 
  
Πρόταση  
ΑΠΟΦΑΣΗ  ΤΟΥ  ΣΥΜΒΟΥΛΙΟΥ  
για την έγκριση  του γενικού  σχεδίου  Shift2Rail 
 
EL 2   EL ΑΙΤΙΟΛΟΓΙΚΗ  ΕΚΘΕΣΗ  
1. ΠΛΑΙΣΙΟ  ΤΗΣ  ΠΡΟΤΑΣΗΣ  
Με τον κανονισμό  (ΕΕ) αριθ. 642/2014 του Συμβουλίου , της 16ης Ιουνίου  2014, για την 
ίδρυση  της κοινής  επιχείρησης  Shift2Rail ( εφεξής  «κανονισμός  S2R»)1, ο οποίος  άρχισε  να 
ισχύει  στις 7 Ιουλίου  2014, συστάθηκε  επίσημα  νέα σύμπραξη  δημόσιου  και ιδιωτικού  τομέα  
με σκοπό  τη διαχείριση  των δραστηριοτήτων  έρευνας  και καινοτομίας  για τη στήριξη  της 
ανάπτυξης  καλύτερων  σιδηροδρομικών  υπηρεσιών  στην  Ευρώπη .  
Τα ιδρυτικά  μέλη  της κοινής  επιχείρησης  Shift2Rail προσδιορίζονται  στον  κανονισμό  S2R 
και είναι  η Ένωση , εκπροσωπούμενη  από την Επιτροπή , και οκτώ  εταίροι  από τον κλάδο : 
Alstom Transport, Ansaldo STS, Bombardier Transportation, Construcciones y Auxiliar de 
Ferrocariles, Network Rail, Siemens  Aktiengesellschaft, Thales και Trafikverket.  
Περαιτέρω  συνδεδεμένα  μέλη  πρόκειται  να επιλεγούν  με ανοικτή  πρόσκληση  συμμετοχής , 
την οποία  προκηρύσσει  η Επιτροπή  εντός  3 μηνών  από την έναρξη  της ισχύος  του 
κανονισμού  S2R. 
Στόχος  της κοινής  επιχείρησης  Shift2Rail είναι  να στηρίξει  τους στόχους  της Λευκής  Βίβλου2 
του 2011 για τις μεταφορές  και τη στροφή  προς  τις σιδηροδρομικές  μεταφορές  από άλλους  
λιγότερο  βιώσιμους  τρόπους  μεταφοράς , καθιστώντας  τους σιδηροδρόμους  οικονομικά  πιο 
αποδοτικούς  και ελκυστικούς .  
Με τις καινοτόμες  τεχνολογίες  και λύσεις  που θα αναπτυχθούν , θα επιδειχθούν  και θα 
επικυρωθούν  από την κοινή  επιχείρηση  Shift2Rail, αναμένεται  ότι θα διπλασιασθεί  η 
μεταφορική  ικανότητα  του συστήματος  σιδηροδρομικών  μεταφορών , θα μειωθεί  κατά  50% 
το κόστος  του κύκλου  ζωής  του και θα μειωθούν  η αναξιοπιστία  και οι καθυστερημένες  
αφίξεις  κατά  50%. Η κοινή  επιχείρηση  θα στηρίξει  επίσης  την παγκόσμια  ηγετική  θέση  της 
ευρωπαϊκής  σιδηροδρομικής  βιομηχανίας , με σκοπό  να δημιουργηθούν  θέσεις  εργασίας  και 
να αυξηθούν  οι εξαγωγές .  
Σύμφωνα  με το άρθρο  1 παράγραφος  4 και το άρθρο  2 στοιχείο  α) του παραρτήματος  Ι του 
κανονισμού  S2R, η κοινή  επιχείρηση  Shift2Rail πρέπει  να καθορίσει , να αναπτύξει  και να 
εξασφαλίσει  την αποτελεσματική  και αποδοτική  υλοποίηση  γενικού  σχεδίου . Το εν λόγω  
γενικό  σχέδιο  πρέπει  να είναι  μακρόπνοου  χαρακτήρα  έγγραφο , το οποίο  θα καθορίζει  την 
προτεραιότητα  των δραστηριοτήτων  έρευνας  και καινοτομίας  για τη μακροπρόθεσμη  
προώθηση  της καινοτομίας  στον  σιδηροδρομικό  τομέα . 
Σύμφωνα  με το άρθρο  1 παράγραφος  3 του παραρτήματος  Ι του κανονισμού  S2R, το γενικό  
σχέδιο  Shift2Rail πρέπει  να είναι  διαρθρωμένο  γύρω  από τα ακόλουθα  πέντε  θεματικά  πεδία  
ή «προγράμματα  καινοτομίας » («ΠΚ»): 
• ΠΚ1: αποδοτικά  ως προς  το κόστος  και αξιόπιστα  τρένα , μεταξύ  άλλων  τρένα  
υψηλής  χωρητικότητας  και τρένα  υψηλής  ταχύτητας·   
• ΠΚ2: προηγμένα  συστήματα  διαχείρισης  και ελέγχου  της κυκλοφορίας·  
• ΠΚ3: αποδοτικές  ως προς  το κόστος  και αξιόπιστες  υποδομές  υψηλής  μεταφορικής  
ικανότητας·  
• ΠΚ4: λύσεις  ΤΠ (τεχνολογίες  της πληροφορίας ) για ελκυστικές  σιδηροδρομικές  
μεταφορές·  
                                                 
1 ΕΕ L 177 της 17.6.2014, σ. 9.  
2 Λευκή  Βίβλος  «Χάρτης  πορείας  για έναν Ενιαίο  Ευρωπαϊκό  Χώρο  Μεταφορών  – Για ένα 
ανταγωνιστικό  και ενεργειακά  αποδοτικό  σύστημα  μεταφορών », COM(2011) 144 τελικό . 
EL 3   EL • ΠΚ5: τεχνολογίες  για βιώσιμες  και ελκυστικές  ευρωπαϊκές  εμπορευματικές  
μεταφορές . 
2. ΑΠΟΤΕΛΕΣΜΑΤΑ  ΤΩΝ  ΔΙΑΒΟΥΛΕΥΣΕΩΝ  ΜΕ  ΤΑ ΕΝΔΙΑΦΕΡΟΜΕΝΑ  
ΜΕΡΗ  ΚΑΙ  ΕΚΤΙΜΗΣΕΙΣ  ΕΠΙΠΤΩΣΕΩΝ  
Η αρχική  έκδοση  του γενικού  σχεδίου  Shift2Rail εκπονήθηκε  από την κοινή  επιχείρηση  
Shift2Rail, όπως  είχε συσταθεί  αρχικά  από τα ιδρυτικά  μέλη  της, με διαδικασία  υπό την 
ηγεσία  της Επιτροπής  και σε διαβούλευση  με τον Ευρωπαϊκό  Οργανισμό  Σιδηροδρόμων  και 
την Τεχνολογική  Πλατφόρμα  του Ευρωπαϊκού  Συμβουλίου  για την Έρευνα  των 
Σιδηροδρόμων  (ERRAC). 
Η έκδοση  περιλαμβάνει  επίσης  παρατηρήσεις  που διατυπώθηκαν  από ευρύ  φάσμα  
ενδιαφερόμενων  μερών  κατά  τη διάρκεια  πολυάριθμων  μεμονωμένων  συναντήσεων  με 
εκπροσώπους  του κλάδου  και από τη δημόσια  διαβούλευση  που πραγματοποιήθηκε  στις 20 
Ιουνίου  2014, στην  οποία  έλαβαν  μέρος  περίπου  200 ενδιαφερόμενοι . 
Από τη διαβούλευση  προέκυψε  ότι η τρέχουσα  έκδοση  του γενικού  σχεδίου  είναι  
ισορροπημένη  και υποστηρίζεται  ευρέως . 
Στις 24 Σεπτεμβρίου  2014, το διοικητικό  συμβούλιο  της κοινής  επιχείρησης  Shift2Rail 
ενέκρινε  την αρχική  έκδοση  του γενικού  σχεδίου  Shift2Rail. 
3. ΝΟΜΙΚΑ  ΣΤΟΙΧΕΙΑ  ΤΗΣ  ΠΡΟΤΑΣΗΣ  
Η παρούσα  πρόταση  αφορά  την έγκριση  του γενικού  σχεδίου  Shift2Rail από το Συμβούλιο , 
σύμφωνα  με τη διαδικασία  που περιγράφεται  στο άρθρο  1 παράγραφος  4 του παραρτήματος  Ι 
του κανονισμού  S2R. 
EL 4   EL 2014/0354 (NLE) 
Πρόταση  
ΑΠΟΦΑΣΗ  ΤΟΥ  ΣΥΜΒΟΥΛΙΟΥ  
για την έγκριση  του γενικού  σχεδίου  Shift2Rail 
ΤΟ ΣΥΜΒΟΥΛΙΟ  ΤΗΣ  ΕΥΡΩΠΑΪΚΗΣ  ΕΝΩΣΗΣ , 
Έχοντας  υπόψη  τον κανονισμό  (ΕΕ) αριθ. 642/2014 του Συμβουλίου , της 16ης Ιουνίου  2014, 
για τη σύσταση  της κοινής  επιχείρησης  Shift2Rail, και ιδίως  το άρθρο  1 παράγραφος  4 του 
παραρτήματος  Ι του παρόντος  κανονισμού3,  
Έχοντας  υπόψη  την πρόταση  της Ευρωπαϊκής  Επιτροπής , 
Εκτιμώντας  τα ακόλουθα : 
(1) Το γενικό  σχέδιο  Shift2Rail πρέπει  να καταστρωθεί  και να αναπτυχθεί  από την κοινή  
επιχείρηση  Shift2Rail σε διαβούλευση  με τον Ευρωπαϊκό  Οργανισμό  Σιδηροδρόμων  
και την Τεχνολογική  Πλατφόρμα  του Ευρωπαϊκού  Συμβουλίου  για την Έρευνα  των 
Σιδηροδρόμων  (ERRAC), για να προωθηθεί  μακροπρόθεσμα  η καινοτομία  στον  
σιδηροδρομικό  τομέα . 
(2) Στο γενικό  σχέδιο  Shift2Rail θα προσδιορίζονται  οι κύριες  προτεραιότητες  και οι 
βασικές  επιχειρησιακές  και τεχνολογικές  καινοτομίες  που απαιτούνται  από όλα τα 
ενδιαφερόμενα  μέρη  για να επιτευχθούν  οι στόχοι  της κοινής  επιχείρησης  Shift2Rail 
που τίθενται  στο άρθρο  2 του κανονισμού  (EΕ) αριθ. 642/2014. 
(3) Το γενικό  σχέδιο  Shift2Rail πρέπει  να έχει ως γνώμονα  τις επιδόσεις  και να είναι  
διαρθρωμένο  γύρω  από ορισμένο  αριθμό  κύριων  θεματικών  πεδίων  ή προγραμμάτων  
καινοτομίας , όπως  ορίζεται  στο άρθρο  1 παράγραφος  3 του παραρτήματος  Ι του 
κανονισμού  (ΕΕ) αριθ. 642/2014. 
(4) Η έκδοση  του γενικού  σχεδίου  Shift2Rail που εγκρίθηκε  από το διοικητικό  συμβούλιο  
στις 24 Σεπτεμβρίου  2014 και περιλαμβάνει   σημαντικές  εισηγήσεις  από σχετικούς  
ενδιαφερόμενους  φορείς , αποτελεί  τη βάση  για την πρόσκληση  συμμετοχής  
συνδεδεμένων  μελών  που προκήρυξε  η Επιτροπή  στις 6 Οκτωβρίου  2014 σύμφωνα  με 
το άρθρο  4 παράγραφος  2 του παραρτήματος  I του κανονισμού  (ΕΕ) αριθ. 642/2014, 
καθώς  και τη βάση  για την κατάρτιση  του προγράμματος  εργασιών  της κοινής  
επιχείρησης  Shift2Rail, 
                                                 
3 ΕΕ L 177 της 17.6.2014, σ. 9.  
EL 5   EL ΕΞΕΔΩΣΕ  ΤΗΝ  ΠΑΡΟΥΣΑ  ΑΠΟΦΑΣΗ :  
Άρθρο  μόνο  
Εγκρίνεται  το στρατηγικό  γενικό  σχέδιο  Shift2Rail. 
Βρυξέλλες , 
 Για το Συμβούλιο  
 Ο Πρόεδρος